Tomboj de la Sinedrio

La Tomboj de la Sinedrio  (, ) estas publika parko nomita laŭ "Sinedrio" (Juĝistoj dum la epoko de la Templo de Herodo). La tomboj de la Sinedrio estas lokitaj en pluraj entombigaj kavernoj ĉirkaŭ la ĝardeno. La ĝardeno de la tomboj estas lokita en kvartalo "Sanhedria" en Jerusalemo.

 Historio 
La kaverno mem estis konata inter la popolo de Israelo ekde 1235, kiam Rabeno Jakob la misiito vizitis la kavernon. Tra la jaroj, diversaj justuloj menciis la kavernon, inkluzive de Rabeno Obadja ben Abraham Bartenura, Rabeno Moŝe Bassoula kaj aliaj. La kaverno estis malkovrita en 1903 fare de usona arkeologo GA Burton. La elfosa laboro estis kompletigita de arkeologo Yotam Julius Rothschild en 1950. En la kaverno estis ĉerko portanta la nomon "Isaak". La ĉerko estis forprenita al Francio kaj hodiaŭ estas en Luvro en Parizo.

La kaverno de la tomboj de la Sinedrio troviĝas inter multaj aliaj kavernoj. La tuta areo estas parto de la "Necropolis", la nekropolo de la Dua Templo de Jerusalemo. Fakte, la kialo ke en tiu ĉi areo estas tiom da entombigaj kavernoj estas la tipo de ŝtono trovita en la areo. La areo estis uzita por elfosi ŝtonojn por konstruo, kaj la ŝtonminejoj estis poste uzataj kiel entombigaj kavernoj fare de la riĉuloj de Jerusalemo tiutempe. Malsupre en la najbareco estas alia kaverno nomita la Kaverno de fadenoj pro la dekoracio de barilo ĉe la enirejo de la kaverno.

 Eksteraj ligiloj 

 Tomboj de la Sinedrio  en retejo "goisrael"

 Fonto 

Kategorio:Jerusalemo
Kategorio:Israelo
Kategorio:Judismo
Kategorio:Bibliaj lokoj